Komisia územného plánovania a životného prostredia Miestneho zastupiteľstva
mestskej časti Bratislava-Ružinov

	Zápisnica č. 8/2020
zo zasadnutia konaného dňa 07. 12. 2020 v režime online

Prítomní: 	Ing. Katarína Šimončičová (predsedníčka), Mgr. Peter Herceg (podpredseda), 
Mgr. Martin Ferák, Ing. Petra Kurhajcová, Ing. Anton Gábor
Ospravedlnení:  	Mgr. Maroš Mačuha, PhD. (podpredseda), Ing. Martin Patoprstý, Mgr. Jozef Matúšek, Mgr. Michal Vicáň 
Neprítomní:	- - - 

Program:
1.	Návrh rozpočtu mestskej časti Bratislava-Ružinov na roky 2021 - 2023(materiál MÚ)
2.	Návrh zmluvy o združení – odkanalizovanie lokality Nové Pálenisko (materiál MÚ)
3.	Návrh VZN č. .../2020 zo dňa ... 2020, ktorým sa mení a dopĺňa VZN č. 18/2019 zo dňa 10. 12. 2019 o miestnych daniach na území MČ Bratislava-Ružinov (materiál MÚ)
4.	Návrh na nájom nehnuteľného a hnuteľného majetku vo vlastníctve a správe MČ Bratislava-Ružinov spoločnosťou Trhoviská Ružinov, s. r. o., so sídlom Mierová 21, 827 05 Bratislava – mestská časť Ružinov, IČO: 53 342 291, podľa ustanovenia § 9a ods. 9 písm. c) zák. SNR 
č. 138/1991 Zb. o majetku obcí v znení neskorších predpisov, z dôvodu hodného osobitného zreteľa (materiál MÚ)
5.	Návrh na bezodplatnú správu nehnuteľného a hnuteľného majetku (materiál MÚ)
6.	Informatívny materiál: prehľad o stave pripravovaných územných plánov zón – tabuľka a informácia o pripravovaných stavebných uzáverách (materiál MÚ)
7.	Návrh na ukončenie obstarávania ÚPN-Z Bajkalská roh (materiál MÚ)
8.	Návrh Súborného stanoviska pre ÚPN-Z Bajkalská, Drieňová (materiál MÚ)
9.	Informácia o prerokovaní Územného plánu hl. mesta SR Bratislavy rok 2007 v znení neskorších zmien a doplnkov – zmeny a doplnky 07 (materiál MÚ)
10.	Zmluva o spolupráci pri zabezpečovaní oddeleného zberu elektroodpadu, batérií, akumulátorov prostredníctvom stacionárnych kontajnerov (materiál MÚ)
11.	EKOCHARITA – Žiadosť o odpustenie poplatku/žiadosť o prenos povinnosti zaplatiť poplatok 
na budúci rok (materiál MÚ)
12.	Informácia o starostlivosti o zeleň najmä o dreviny (podnet poslanca)
13.	Návrhy na zefektívnenie rokovaní komisie ÚP a ŽP
14.	Štedrá ulica (podnet občana)
15.	Žiadosť o odkúpenie pozemku C-KN parc. č. 15097/70 v k. ú. Trnávka pod stavbou garáže, lokalita Slovinská ulica (podnet občana)
16.	Novostavba polyfunkčnej športovej haly No Gravity na ul. Dr. V. Klementisa (investičný zámer)
17.	Vybudovanie parkovacích miest na Exnárovej ulici č. 8 – 10 (podnet poslanca)
18.	Prehľad o plnení uznesení, stanovísk a požiadaviek Komisie ÚP a ŽP
19.	Rôzne

Začiatok rokovania: o 13:20 hod. 
Predsedníčka Komisie uvítala prítomných a požiadala podpredsedu Mgr. Petra Hercega vedením dnešného zasadnutia Komisie. 
Prítomní členovia Komisie schválili program na tento deň nasledovne: body budú prerokované v nasledovnom poradí: 2, 3, 4 a 5, 1, 8, 10, 11, 12, 15, 14, ...
S programom súhlasili 4 prítomní:
Ing. Katarína Šimončičová, Mgr. Peter Herceg, PhD., Ing. Petra Kurhajcová, Ing. Anton Gábor

Poznámka: zápisnica je písaná v poradí podľa pôvodného programu.

k bodu 1. 
Prítomní členovia Komisie boli oboznámení s materiálom „Návrh rozpočtu mestskej časti Bratislava-Ružinov na roky 2021 – 2023,“. Komisia berie materiál na vedomie a odporúča Miestnemu zastupiteľstvu mestskej časti Bratislava-Ružinov materiál prerokovať a schváliť s navrhovanou úpravou:
-	Komisia žiada rozpísať údržbu verejnej zelene na položky a žiada vyčleniť 400 tis. Euro 
na starostlivosť o dreviny.

Komisia ďalej v rámci položky nákupu automobilov odporúča kúpu hybridných automobilov alebo elektromobilov. Komisia zaradí každoročne na augustové najneskôr septembrové zasadnutie bod „Podnety 
do budúcoročného rozpočtu“, za účasti zamestnancov príslušných oddelení ÚP a ŽP. Komisia navrhuje, aby navrhovaný rozpočet bol prerokovaný s poslancami ešte pred jeho uzatvorením/zverejnením. 
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
hlasovanie:
prítomní:  	5	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová, Ing. Anton Gábor
zdržal sa: 	0
proti:	0

k bodu 2. 
Prítomní členovia Komisie boli oboznámení s materiálom „Návrh na schválenie Zmluvy o združení osôb 
na dosiahnutie dojednaného účelu podľa ust. § 829-841zákona č. 40/1964 Zb. Občianskeho zákonníka v znení neskorších predpisov za účelom realizácie odvádzania a čistenia odpadových vôd v súlade s požiadavkami smernice 91/271/EHS – Vybudovanie verejnej kanalizácie v lokalite Nové Pálenisko“. Komisia berie materiál na vedomie a odporúča Miestnemu zastupiteľstvu mestskej časti Bratislava-Ružinov materiál prerokovať a schváliť.
Komisia víta zámer viacerých subjektov riešiť problém vybudovania kanalizácie v lokalite Nové Pálenisko. 
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámili pán Mgr. T. Szabo a JUDr. J. Pilát
hlasovanie: 
prítomní:  	4	
za: 	Ing. Katarína Šimončičová, Mgr. Peter Herceg, Ing. Petra Kurhajcová, Ing. Anton Gábor
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 3. 
Prítomní členovia Komisie boli oboznámení s materiálom „Návrh všeobecne záväzného nariadenia 
č. .../2020 zo dňa ... 2020, ktorým sa mení a dopĺňa všeobecne záväzné nariadenie č. 18/2019 zo dňa 
10. 12. 2019 o miestnych daniach na území mestskej časti Bratislava-Ružinov“. Komisia berie materiál 
na vedomie a odporúča Miestnemu zastupiteľstvu mestskej časti Bratislava-Ružinov materiál prerokovať a schváliť.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámila poslankyňa JUDr. Michaela Biharyová
hlasovanie:
prítomní:  	5	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová, Ing. Anton Gábor
zdržal sa: 	0
proti:	0

k bodu 4. 
Prítomní členovia Komisie boli oboznámení s materiálom „Návrh na nájom nehnuteľného a hnuteľného majetku vo vlastníctve a správe Mestskej časti Bratislava-Ružinov spoločnosťou Trhoviská Ružinov, s. r. o., so sídlom Mierová 21, 827 05 Bratislava – mestská časť Ružinov, IČO: 53 342 291, podľa ustanovenia § 9a ods. 9 písm. c) zák. SNR č. 138/1991 Zb. o majetku obcí v znení neskorších predpisov, z dôvodu hodného osobitného zreteľa“. 
Komisia berie materiál na vedomie a odporúča Miestnemu zastupiteľstvu mestskej časti Bratislava-Ružinov materiál prerokovať a schváliť s nasledovnou úpravou návrhu uznesenia, v bode:
B)	schvaľuje nasledovné podmienky nájmu a odporúča Ing. Martinovi Chrenovi, starostovi
1.	uzatvoriť Zmluvu o komplexnom nájme nehnuteľného a hnuteľného majetku uvedeného v bode a), b), c) a d) uznesenia A. spoločnosti Trhoviská Ružinov, s. r. o., so sídlom Mierová 21, 827 05 Bratislava - mestská časť Ružinov, IČO: 53 342 291 od 1. 1. 2021 za nasledovných podmienok:

Doba nájmu: od 1. 1. 2021 na dobu neurčitú.

Cena nájmu je: zmluvné nájomné vo výške 500 000,- €/rok so splatnosťou v štyroch nerovnomerných  splátkach splatných k 31. 3. každého roku vo výške 110 000,- €, k 30. 6. každého roku vo výške 145 000,- €, k 30. 9. každého roku vo výške 130 000,- € a k 15. 12. každého roku 
vo výške 115 000,- €.

2.	Ostatné podmienky týkajúce sa nájmu budú uvedené v zmluve o nájme, ktorá bude predložená na rokovaní Miestneho zastupiteľstva mestskej časti Bratislava-Ružinov dňa 15. 12. 2020.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámil Ing. V. Leščinský
hlasovanie:
prítomní:  	4	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová, 
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 5. 
Prítomní členovia Komisie boli oboznámení s materiálom „Návrh na bezodplatnú správu nehnuteľného a hnuteľného majetku“. Komisia berie materiál na vedomie a odporúča Miestnemu zastupiteľstvu mestskej časti Bratislava-Ružinov materiál prerokovať a schváliť s podmienkou, že názov bude v súlade s úradným jazykom „Verejnoprospešné služby Ružinov“.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámil Ing. V. Leščinský
hlasovanie:
prítomní:  	4	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 6. 
Bod bude prerokovaný na najbližšom zasadnutí Komisie.

k bodu 7. 
Členovia Komisie boli oboznámení s materiálom „Návrh na ukončenie obstarávania ÚPN-Z Bajkalská roh“. Komisia berie materiál na vedomie a odporúča Miestnemu zastupiteľstvu mestskej časti Bratislava-Ružinov materiál prerokovať a schváliť.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
hlasovanie k tomu to bodu sa uskutočnilo dodatočne formou „per rollam“ v dňoch 08. a 09. 12. 2020
hlasovanie:
prítomní:  	5	
za: 	Mgr. Peter Herceg, Mgr. Martin Ferák, Ing. Petra Kurhajcová, Ing. Anton Gábor
zdržal sa: 	Ing. Katarína Šimončičová
proti:	0

poznámka k hlasovaniu od člena Komisie poslanca Mgr. Petra Hercega:
Odporúčam pripraviť architektonickú štúdiu daného územia vo variantoch a bez plavárne, formou parku, športových a oddychových priestorov.

k bodu 8. 
Prítomní členovia Komisie boli oboznámení s materiálom „Návrh Súborného stanoviska pre ÚPN-Z Bajkalská, Drieňová“. Komisia berie materiál na vedomie a podporuje rozhodnutia ohľadom diskutovaných 4 investičných zámerov. V prípade administratívneho komplexu medzi Prešovskou a Drieňovou ulicou Komisia odporúča variant A – s parkom. V prípade zámeru Stamina komisia odporúča max. hmotu ako bola prezentovaná, t. j. 3 až 4 NP. Pri penzióne Sabinovská navrhujeme zredukovať hmotu investičného zámeru severným smerom.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámil odborný pracovník OÚP - OSO
hlasovanie:
prítomní:  	5	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová, Ing. Anton Gábor
zdržal sa: 	0
proti:	0

k bodu 9. 
Prítomní členovia Komisie boli oboznámení s materiálom „Informácia o prerokovaní Územného plánu 
hl. mesta SR Bratislavy rok 2007 v znení neskorších zmien a doplnkov – zmeny a doplnky 07“. Komisia upozorňuje neprítomných členov Komisie na možnosť uplatniť si pripomienky písomnou formou v termíne  do 18. 12. 2020.

k bodu 10. 
Prítomní členovia Komisie boli oboznámení s materiálom „Zmluva o spolupráci pri zabezpečovaní oddeleného zberu elektroodpadu, batérií a akumulátorov prostredníctvom stacionárnych kontajnerov“. Komisia navrhuje odpustiť poplatok 40 Euro ročne za každý kontajner, podporuje uzatvorenie zmluvy a osadenie takýchto kontajnerov.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámili odborné pracovníčky OŽP a zástupca spol. ASEKOL SK, s. r. o.
hlasovanie:
prítomní:  	5	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová, Ing. Anton Gábor
zdržal sa: 	0
proti:	0

k bodu 11. 
Prítomní členovia Komisie boli oboznámení s materiálom „EKOCHARITA – Žiadosť o odpustenie poplatku/žiadosť o prenos povinnosti zaplatiť poplatok na budúci rok“. Komisia súhlasí s vyhovením žiadosti spoločnosti za rok 2020 a zároveň žiada spoločnosť o dôsledné koordinovanie umiestnenia a presunov zberných nádob s Miestnym úradom MČ Bratislava-Ružinov.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámili odborné pracovníčky OŽP
hlasovanie:
prítomní:  	5	
za: 	Ing. Katarína Šimončičová, Mgr. Peter Herceg, Mgr. Martin Ferák, Ing. Petra Kurhajcová, Ing. Anton Gábor
zdržal sa: 	0
proti:	0

k bodu 12. 
Komisia požiadala Odbor ŽP o informáciu o starostlivosti o zeleň najmä o dreviny v tomto roku. Komisiu  informovali odborné pracovníčky Odboru ŽP o výsadbe nových stromov, o dosadbe živých plotov, o zrealizovaných orezoch, o zrealizovaných záhradníckych prácach, o údržbe závlahových mís novovysadených stromov, o polievaní mladých stromov, o starostlivosti o ružové záhony, kvetnaté lúky a trvalkové záhony, o špeciálnej údržbe pamätného dubu v Ružovej doline a iné.
Komisia berie s potešením na vedome informáciu od Odboru ŽP a žiada dva razy za rok informovať Komisiu o starostlivosti o zeleň, najmä o dreviny. 
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
hlasovanie:
prítomní:  	4	
za: 	Ing. Katarína Šimončičová, Mgr. Peter Herceg, Ing. Petra Kurhajcová, Ing. Anton Gábor
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 13. 
Bod bude prerokovaný na najbližšom zasadnutí Komisie.

k bodu 14. 
Prítomní členovia Komisie boli oboznámení občanom s problémami týkajúcimi sa Štedrej ulice. Jedná sa o účelovú komunikáciu, ktorá nie je zaradená do siete miestnych komunikácií, je obojsmerná, nie je na nej vyriešená prejazdnosť. Komunikácia nemá dostatočné šírkové parametre, jej technický stav je nevyhovujúci, nie je tam odkanalizovanie a pod. Situácia trvá už niekoľko desiatok rokov. Prítomný občan žiada riešiť túto ulicu ako celok a žiada odstrániť aspoň najväčšie problémy v území. 
Člen Komisie Mgr. Herceg informoval, že sa pokúsia aj s poslancom Ing. Strapákom vstúpiť do rokovania s BVS, aby zaradili túto časť do investičného plánu BVS, ďalej navrhnú vyčleniť finančné prostriedky 
na nutnú opravu komunikácie bez spracovania projektovej dokumentácie a tiež na spracovanie pasportu stavby. Iniciujú podnet na Komisiu dopravy na zjednosmernenie komunikácie.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _
Komisiu s materiálom oboznámil občan zo Štedrej ulice. 
hlasovanie:
prítomní:  	2	
za: 	Ing. Katarína Šimončičová, Mgr. Peter Herceg, 
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 15. 	
Prítomní členovia Komisie boli oboznámení zástupcom investora a investorom o zámere týkajúceho sa jeho žiadosti o odkúpenie pozemku parc. KN-C č. 15097/28, 64, 70 k. ú. Trnávka pod stavbou garáže, lokalita Slovinská ulica. Komisia berie informáciu na vedomie, žiadosť bude predmetom ďalšieho rokovania s ďalšími subjektmi.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámil zástupca investora a investor
hlasovanie:
hlasovanie:
prítomní:  	2	
za: 	Ing. Katarína Šimončičová, Mgr. Peter Herceg, 
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 16. 
Komisia bola oboznámená s predstaveným investičným zámerom výstavby novostavby polyfunkčnej športovej haly No Gravity na ul. Dr. V. Klementis, berie ho na vedomie a odporúča pre realizáciu zvážiť iné lokality v mestskej časti Bratislava-Ružinov, napríklad na Trnávke.
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _  
Komisiu s materiálom oboznámil zástupca OZ NO GRAVITY
hlasovanie:
prítomní:  	2	
za: 	Ing. Katarína Šimončičová, Mgr. Peter Herceg, 
zdržal sa: 	0
proti:	0
poznámka: 	pri hlasovaní bolo prítomných menej ako polovica všetkých členov Komisie

k bodu 17. 
Bod bude prerokovaný na ďalšom zasadnutí Komisie.

k bodu 18. 
Bod bude prerokovaný na ďalšom zasadnutí Komisie.

Na záver prítomní členovia Komisie pochválili pracovníkov úradu za organizačne a technicky výborne zvládnuté zasadnutie Komisie v režime online.

Koniec rokovania: o 19:48 hod.

Ing. Katarína Šimončičová, v. r.
      predsedníčka Komisie

zapísala:  Ing. arch. Patrícia Rusnáková, 07. 12. 2020
 patricia.rusnakova@ruzinov.sk